**ΙΙ. ΙΣΤΟΡΙΚΟΙ ΧΡΟΝΟΙ**

**ΚΕΦΑΛΑΙΟ Δ΄**

**ΑΡΧΑΙΚΗ ΕΠΟΧΗ 800 -479 π.Χ.**

**4. ΑΘΗΝΑ: ΑΠΟ ΤΗ ΒΑΣΙΛΕΙΑ ΣΤΗΝ ΑΡΙΣΤΟΚΡΑΤΙΑ**

1. **Πως δημιουργήθηκε ο συνοικισμός της Αθήνας;**

* Το έδαφος της Αττικής ήταν **φτωχό.**
* Οικισμοί αναπτύχθηκαν εκεί όπου υπήρχαν δυνατότητες να ζήσουν άνθρωποι.
* Στις λιγοστές **πεδιάδες** οι κάτοικοι ασχολήθηκαν με τη **γεωργία**, ενώ στις κάπως **ορεινές με την κτηνοτροφία**.
* Τα εκτεταμένα **παράλια** ευνόησαν την ανάπτυξη της **ναυτι­λίας και του εμπορίου**.
* Αργότερα, η **Αττική** αποτέλεσε **ενιαίο κράτος με έδρα την Αθήνα**.
* Το έρ­γο αυτό αποδόθηκε στον **Θησέα**.
* Σε ανάμνηση μάλιστα του γεγονότος αυτού οι **Αθηναίοι γιόρ­ταζαν τα Παναθήναια**, την πιο λαμπρή γιορτή της Αθήνας.
* Οι **Αθηναίοι ήταν Ίωνες**, **περήφα­νοι γι’ αυτή την καταγωγή τους** και **δεμένοι με τον τόπο τους**·
* αγωνίστηκαν και δημιούργησαν ένα **μεγάλο κράτος**, του οποίου η δύναμη και η αίγλη έμειναν απαράμιλλες στους αιώνες.

1. **Πώς έγινε στην Αθήνα η μετάβαση από τη βασιλεία στην αριστοκρατία;**

* **Πρώτο πολίτευμα της Αθήνας ήταν η βασιλεία**. Για την περίοδο αυτή ελάχιστα μας είναι γνωστά.
* **Τελευταίος βασιλιάς**, σύμφωνα με την παράδοση, υπήρξε ο **Κόδρος**, ο οποίος **θυ­σιάστηκε** προκειμένου να αποφευχθεί η **σύγκρουση με τους Δωριείς**.
* Το γεγονός αυτό πιθα­νόν δείχνει ότι **η μεταβολή του πολιτεύ­ματος έγινε ειρηνικά**.
* Απόδειξη αποτελεί το ότι και στο **αριστοκρατικό πολίτευμα** εξακολούθησε να **υπάρχει ο θεσμός του άρχοντα-βασιλιά** με αρμοδιότητες **θρησκευτικού χαρακτήρα**.

**Ουσιαστική εξουσία** ασκούσαν

* ο **επώνυμος άρχο­ντας**, υπεύθυνος για τη **σύγκληση της Εκκλησίας του Δήμου**,
* και ο **πολέμαρ­χος**, αρμόδιος για **στρατιωτικά *θέματα****.*
* Οι **έξι θεσμοθέτες** ασχολούνταν με **δικαστικά *Θέματα****.*
* Ο **Άρειος Πάγος** ήταν υπεύθυνος για την **τήρηση των νόμων**.
* Η **Εκκλησία του Δήμου**, ως **συνέλευση όλων των Αθηναίων**, απέκτησε μεγάλη σημασία στα μεταγενέστερα χρόνια.

1. **Ποιοι αμφισβητούσαν την εξουσία των ευγενών;**

**Προβλήματα,** όμως, της **καθημερινής ζωής** προκαλούσαν **εντάσεις.**

* Την **εξουσία των ευγε­νών** είχαν ήδη αρχίσει να **αμφισβητούν** οι **έμποροι** και οι **βιοτέχνες**, οι οποίοι με την **ανάπτυ­ξη του θαλάσσιου εμπορίου** είχαν αποκτήσει μεγάλη **οικονομική δύναμη**.
* Από την άλλη πλευ­ρά οι **χρεωμένοι αγρότες** απαιτούσαν **κατάργηση των χρεών**. Όσοι από αυτούς **δεν μπορού­σαν να ξεπληρώσουν τα χρέη τους γίνονταν δούλοι**.

1. **Τι ήταν το Κυλώνειο άγος;**

* Την **κατάσταση εκμεταλλεύτηκε** ο **Κύλωνας**,
* το 632 π.Χ., με την **υποστήριξη πολ­λών οπαδών του**, **θέλησε να πάρει την εξουσία** και να γίνει **τύραννος.**
* **Το κίνημα του απέτυχε** και ο ίδιος **δραπέτευσε στα Μέγαρα**.
* Οι **οπαδοί του**, όμως, παρόλο που είχαν **καταφύγει ως ικέτες** στους βωμούς των θεών, **θανατώθηκαν**.
* Το ανόσιο αυτό έργο έμεινε στην ιστορία γνωστό ως «**Κυλώνειο άγος**».

1. **Πώς οι εξελίξεις οδήγησαν στην εμφάνιση του Δράκοντα;**

* Η **αναστάτωση** στην Αθήνα **κορυφώθηκε**.
* Οι **Μεγαρείς** βρή­καν την ευκαιρία και κατέλαβαν τη **Σαλαμίνα**.
* Καθημερινά **προ­βάλλονταν τα αιτήματα για την κατάργηση των χρεών** και τη **σύνταξη γραπτών νόμων**.
* Οι **νόμοι** μέχρι τότε ήταν **άγραφοι.**
* Το **γεγονός αυτό** **εμπόδιζε** τη σωστή **απονομή της δικαιοσύ­νης** και πολλοί παραπονούνταν ότι δεν εύρισκαν το δίκιο τους.
* Οι **ευγενείς**, για να **εκτονωθεί η λαϊκή δυσαρέσκεια**,
* *ανέθεσαν* το 624 π.Χ. στον **Δράκοντα** να καταγράψει τους **νόμους**.
* Οι νόμοι του Δράκοντα, «**γραμ­μένοι με *αίμα****»,* όπως είπαν, **ήταν πολύ αυστηροί**. Αποτελούσαν, πάντως, **μια προσπάθεια να επιβληθεί η τάξη και να ησυ­χάσει ο τόπος**.